**OBČINA ŠKOFJA LOKA**

**Mestni trg 15**

**4220 Škofja Loka**

Matična številka: 5883318000

ID za DDV: SI18947271

ki jo zastopa župan Tine Radinja (v nadaljevanju: občina)

in

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec),

sklepata naslednjo

**POGODBO**

## O SOFINANCIRANJU IZOBRAŽEVALNIH PROGRAMOV IN USPOSABLJANJ ODRASLIH V LETU 2025

(št. 603-0001/2025)

**UVODNA DOLOČBA**

**1. člen**

Pogodbeni stranki ugotavljata, da:

* je občina 24. 2. 2025 na spletni strani Občine Škofja Loka objavila Javni razpis za izbor izobraževalnih programov in usposabljanj odraslih, ki jih bo v letu 2025 občina sofinancirala iz svojega proračuna;
* da je občina na osnovi določil in pogojev javnega razpisa z dokončno odločbo opr. št. \_\_\_\_, z dne \_\_\_\_\_\_\_ kot najprimernejšega kandidata izbral program izvajalca in
* da so sredstva za sofinanciranje programov in usposabljanj odraslih zagotovljena v proračunu občine za leto 2025.

**PREDMET POGODBE**

**2. člen**

Predmet te pogodbe je sofinanciranje naslednjega projekta izvajalca:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podrobnejši pregled vsebine, ciljev in obsega projektov, ki jih bo občina v letu 2025 sofinancirala izvajalcu, je razviden iz prijave prijavitelja in poročila o izvedbi projekta.

V prvem odstavku tega člena navedeni sofinancirani projekti morajo biti realizirani od 1. 1. do 31. 12. 2025, v skladu z navedenimi cilji in pričakovanimi dosežki izvajalca, navedenimi v prijavnih obrazcih javnega razpisa.

**OBVEZNOST IZVAJALCA**

**3. člen**

Izvajalec se zavezuje:

* da bo projekt, ki je predmet te pogodbe, izvajal strokovno in kakovostno ter v skladu s svojo prijavo na javni razpis, ki je sestavni del te pogodbe;
* da bo pri objavah in predstavitvah programa oz. projekta/ov iz te pogodbe oz. pri vseh drugih oblikah javnega nastopanja in izdajanja publikacije, promocijskega in drugega informativnega gradiva v zvezi z njim navesti, da je njegovo izvajanje sofinancirala Občina Škofja Loka;
* da bo pri vseh javnih objavah, ki se nanašajo na program, ki je predmet te pogodbe, navajal, da ga sofinancira Občina Škofja Loka, pri čemer bo tudi uporabljal podobo (logotip, grafični in tekstualni del) občine na vseh tiskanih in elektronskih gradivih;
* bo dogodke oziroma prireditve, ki so predmet te pogodbe, prijavil na spletni strani http://www.visitskofjaloka.si preko elektronskega naslova: prireditve@visitskofjaloka.si.
* da bo o programu oziroma projektu občini in njenim pooblaščencem dajal pojasnila o poteku projekta;

Izvajalec občini dovoljuje, da hrani, obdeluje in razkriva podatke v zvezi z dodeljenimi sredstvi iz te pogodbe ter da jih uporablja za namene obveščanja in informiranja.

**OBVEZNOST OBČINE**

**4. člen**

Ocenjena vrednost programa oziroma projekta iz 2. člena te pogodbe je \_\_\_\_\_\_\_\_\_\_\_.

Občina bo prijavljeni program oziroma projekt izvajalca iz 2. člena (točka 1) te pogodbe sofinancirala v višini: \_\_\_\_\_\_\_\_\_EUR.

V prejšnjem odstavku navedeni zneski vsebujejo DDV.

Občina bo finančna sredstva, določena v drugem odstavku tega člena, izplačala izvajalcu iz proračunske postavke **4019028 - Izobraževanje odraslih – razpis** na transakcijski račun izvajalca, štev. \_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_.

Skladno s 33. členom Zakona o izvrševanju proračunov Republike Slovenije za leti 2025 in 2026 (ZIPRS2526) se izvajalcu lahko odobri predplačilo do višine 70 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova, če pogodbena vrednost ne preseže 30.000,00 EUR in če se pogodbene obveznosti v celoti izvedejo v tekočem letu. Naročnik bo ustrezni odstotek dodeljenih finančnih sredstev izplačal izvajalcu v roku 30-ih dni po prejemu podpisane pogodbe, preostanek pa na podlagi odobrenega končnega poročila o izvedenih programih oz. projektih v roku 45-ih dni po izstavljenem in odobrenem končnem poročilu, ki mora biti napisan v skladu z določili 5. člena te pogodbe.

Pogodbena sredstva mora izvajalec porabiti do konca leta 2025.

Pogodbeni stranki se strinjata, da se višina sredstev, opredeljenih s to pogodbo, lahko zaradi potreb oziroma sprememb občinskega proračuna ali nerealiziranih oziroma dodatno med letom dogovorjenih programov oz. usposabljanj tudi spremeni. V zvezi z vsako spremembo višine sredstev sofinanciranja bosta pogodbeni stranki sklenili aneks k tej pogodbi.

**POROČILO O IZVEDENIH PROGRAMIH**

**5. člen**

Poročilo o izvedenih programih in usposabljanjih (v nadaljevanju: poročilo) mora vsebovati izvajalčevo:

* poročilo o delu, vključno z dokazili o izvedenih programih, to so vabila, plakati, programski listi, fotografije,
* finančno poročilo, vključno s kopijami računov (stroški izvedbe programa minimalno v višini odobrenih sredstev).

Poročilo mora biti predloženo na predpisanih obrazcih, ki so dostopni na spletni strani občine.

Izvajalec mora za znesek sofinanciranja projekta od občine ob vsebinskem in finančnem poročilu predložiti fotokopije računov, ki se glasijo na izvajalca, iz katerega je razvidna poraba sredstev, oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški v času trajanja projekta se štejejo za upravičene za sofinanciranje. Neupravičeni stroški izvedbe projekta vedno predstavljajo breme, ki ga nosi prejemnik. Da so stroški v okviru projekta upravičeni:

* morajo biti s programov oziroma projektom neposredno povezani, nujno potrebno za njegovo uspešno izvajanje in v skladu s cilji projekta;
* morajo biti opredeljeni v prijavi prejemnika, pripoznani v skladu s skrbnostjo dobrega gospodarja in biti v skladi z načeli dobrega finančnega poslovanje, zlasti glede cenovne primernosti in stroškovne učinkovitosti;
* morajo nastati in biti plačani v obdobju porabe sredstev;
* morajo temeljiti na verodostojnih knjigovodskih in drugih listinah;
* morajo biti prepoznavni in preverljivi;
* niso bili in ne bodo financirani od drugih sofinancerjev projekta.

.

Rok za predložitev poročila je do **20. 11. 2025**. Če do omenjenega roka poročilo ni predloženo, se šteje, da prijavljeni projekti niso bili izvedeni, zato se odobrena sredstva ne nakažejo.

Če sofinancer ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, občina lahko odstopi od pogodbe. V tem primeru je izvajalec dolžan povrniti občini vsa prejeta sredstva, skupaj z zakonitimi zamudnimi obrestmi od dneva izplačila sredstev do dneva vračila.

**PREPOVED NENAMENSKE RABE SREDSTEV**

**6. člen**

Sredstva, ki jih prejme izvajalec po tej pogodbi, so strogo namenska in jih sme izvajalec uporabiti izključno za izvajanje projekta, določenega v 2. členu te pogodbe.

V primeru, da izvajalec sredstev ne bo porabil v skladu s to pogodbo oz. odobrenim projektom, je dolžan občini v roku 30 dni od zahteve za vračilo danih sredstev, le-ta vrniti skupaj z zakonitimi zamudnimi obrestmi od dneva izplačila sredstev do dneva vračila.

Za namensko uporabo sredstev je odgovoren izvajalec projekta oziroma njegova odgovorna oseba.

**NADZOR NAD IZVAJANJEM PROGRAMA**

**7. člen**

Nadzor nad izvajanjem predmeta te pogodbe in namensko porabo proračunskih sredstev izvaja Oddelek za družbene dejavnosti občine. V ta namen lahko pooblaščena oseba občine od izvajalca kadarkoli zahteva pisna poročila in dokazila o porabi sredstev; prav tako lahko kadarkoli opravi napovedan ali nenapovedan ogled izvajanja programa, določenega v 2. členu te pogodbe.

**RAZVEZA OZIROMA RAZVELJAVITEV**

**8. člen**

Če se ugotovi, da izvajalec kakorkoli krši določila te pogodbe (kot npr. zaviranje izvajanja dogovorjenih ukrepov za nadzor, kršitev namena dodelitve sredstev, kršitev dolžnosti obveščanja ipd.) ali ne ravna po predloženem programu ali zaradi nerealiziranega programa oziroma zaradi kakršnegakoli drugega razloga sredstev ne porabi, občina opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko občina pogodbo razveže, pri čemer mora izvajalec morebitna že nakazana sredstva po tej pogodbi občini vrniti v roku 30 dni od dne prejema zahtevka občine, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Občina lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi izvajalčevih lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi občini vrniti v roku 30 dni od dne prejema zahtevka občine, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**DOLŽNOST OBVEŠČANJA**

**9. člen**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**SKRBNIK POGODBE**

**10. člen**

Za uresničevanje obveznosti iz te pogodbe skrbi:

- na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- na strani občine: Nina Slana, višja svetovalka za družbene dejavnosti.

**PISNOST POGODBE**

**11. člen**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**PROTIKORUPCIJSKA KLAVZULA**

**12. člen**

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali

2. za sklenitev posla pod ugodnejšimi pogoji ali

3. za opustitev dolžnega nadzora nad izvajanjem pogodbenih obveznosti ali

4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**SPORAZUMNO REŠEVANJE SPOROV**

**13. člen**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje nujnih sporov pristojno sodišče po sedežu občine.

**VELJAVNOST POGODBE**

**14. člen**

Pogodba začne veljati, ko jo podpišeta predstavnika obeh pogodbenih strank.

**KONČNA DOLOČBA**

**17. člen**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v treh enakih izvodih, od katerih prejme izvajalec en izvod, občina pa dva izvoda.

|  |  |
| --- | --- |
| V Škofji Loki, dne \_\_\_\_\_\_\_\_\_\_\_\_\_\_\_\_\_\_ | V Škofji Loki, dne \_\_\_\_\_\_\_\_\_\_\_\_\_\_\_\_\_\_ |
| **OBČINA:**  **Občina Škofja Loka**  **Tine Radinja**  **Župan** | **IZVAJALEC:** |